เด่น ดอกประดู่

เด่น ดอกประดู่ หรือชื่อจริงว่า บรรพต วีระรัฐ (24 มิถุนายน พ.ศ. 2485 - 11 ตุลาคม พ.ศ. 2565) เป็นพิธีกร และอดีตนักแสดงตลกชาวไทย ร่วมสมัยกับ เด๋อ ดอกสะเดา ดู๋ ดอกกระโดน และดี๋ ดอกมะดัน (สังเกตว่า ลักษณะการตั้งชื่อคล้าย ๆ กัน) เคยแสดงร่วมคณะกับ เด๋อ ดอกสะเดา และเทพ โพธิ์งาม ใช้ชื่อคณะว่า เด่นเด๋อเทพ ตั้งแต่ประมาณ พ.ศ. 2520 เป็นที่รู้จักจากตลกมายากล อาทิ ดูดบุหรี่ ลอยตัว ได้ชื่อว่าเป็นนักแสดงตลกที่เล่นมุกสุภาพ ไม่เล่นมุกหยาบโลน หรือลามก ต่อมาร่วมวง กับคณะเด่นรวมดาว และเด่นบิ๊กโจ๊ก

**ประวัติ**
ก่อนจะเข้าสู่วงการบันเทิง เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ เคยเป็นนักเรียนโรงเรียนดุริยางค์กองทัพเรือ และเป็นดรัมเมเยอร์ไม้หนึ่งของกองดุริยางค์ทหารเรือ จึงใช้ชื่อฉายาว่า ดอกประดู่ ซึ่งเป็นสัญลักษณ์ของกองทัพเรือไทย
ในปี พ.ศ. 2533 ได้เป็นผู้ผลิตและเป็นพิธีกรรายการโทรทัศน์เกี่ยวกับการเกษตร ชื่อรายการว่า ไม่ลองไม่รู้ ออกอากาศทางช่อง 9 นานถึง 14 ปี ซึ่งปัจจุบันไม่ได้ออกอากาศแล้ว และได้ทำธุรกิจผลิตดินเกษตรผสม จำหน่ายใช้ชื่อการค้าว่า ไม่ลองไม่รู้ มีโรงงานผลิตอยู่ที่บ้านพักในหมู่บ้านย่านซอยวัชรพล ถนนรามอินทรา รวมถึงเคยเปิดร้านเบเกอรี่ย่านสี่แยกพรานนกชื่อ มิสเบเกอรี่ ซึ่งปัจจุบันได้ปิดกิจการไปแล้ว ชีวิตส่วนตัวสมรสกับ สุวพันธ์ อุบลชาติ หรือ เจ๊ตือ นักแสดงสาวที่พบรักกันระหว่างร่วมงานแสดง

**สุขภาพและการเสียชีวิต**
หลังป่วยเป็นโรคอัลไซเมอร์​มาเกือบ 4 ปี ซึ่งหมอที่รักษาเคยบอกแล้วว่าผู้ป่วยโรคนี้ พอถึงระยะหนึ่งจะเริ่มไม่อยากอาหาร ซึ่งระยะหลังเด่นเองก็เป็น เริ่มทานข้าวน้อยลงๆ ทำให้ไม่มีแรง เมื่อก่อนยังเดิน หลังๆ ต้องพยุง ก่อนเสียไม่กี่วันต้องใช้รถเข็น เริ่มเดินไม่ไหว ทานข้าวน้อย ก็หมดแรง บอกด้วยว่า ก่อนหน้านี้หมอให้ยากระตุ้นให้อยากอาหาร แต่ก็ช่วยได้แค่ส่วนหนึ่ง ทางครอบครัวก็พยายามหาทางบำรุงให้ดีที่สุด
แต่ในที่สุดอาเด่นที่เสียชีวิตด้วยป่วยเป็นโรคชรา ในวัย 80 ปี โดยการหลับไปและหยุดหายใจเมื่อช่วงเวลาประมาณ 01.30 น. ของในวันที่ 11 ตุลาคม พ.ศ. 2565 ที่ผ่านมา ได้เดินทางไปที่วัดศิริพงษ์ธรรมนิมิต ซอยวัชรพล เพื่อเตรียมทำพิธีทางศาสนา โดยจะเริ่มพิธีรดน้ำศพ ช่วงเวลา 16.00 น. และจะทำการสวดพระอภิธรรมเป็นเวลา 5 คืน ตั้งแต่วันที่ 11 - 15 ตุลาคม พ.ศ. 2565 และมีพิธีฌาปนกิจในวันที่ 16 ตุลาคม พ.ศ. 2565

**ผลงานภาพยนตร์**
 เด่นดวงเดือน (2516)- สุดหัวใจ (2516)- สิงห์ดง (2517)- 5 ผู้ยิ่งใหญ่ (2519)- 5 แผ่นดินเพลิง (2519)- เทพบุตรต๊ะติ๊งโหน่ง (2520) รับบท นายสุดเด่น พันธุ์ดี- เขี้ยวเสือเล็บสิงห์ (2520)- สู้สิบทิศ (2520)- เท่งป๊ะต๊ะติ้งโหน่ง (2521) รับบท นายสุดเด่น พันธุ์ดี- รักเธอเท่าช้าง (2521) รับบท เด่น- ล้วงคองูเห่า (2521)- ไอ้นก (2521)- ปล้น บ้าๆ บวมส์ๆ (2522)- ยอดหญิงต๊ะติ๊งโหน่ง (2522) รับบท นายสุดเด่น พันธุ์ดี- 2 ผู้ยุ่งเหยิง (2522) รับบท เด่น โด่งดัง- นรกแตก (2522)- สาวใช้แม่เอ๊ย (2522)- พ่อหอยโข่ง (2523) รับบท โข่ง- ยอดตลก (2523) รับบท เด่น- ดุ๊ยดุ่ย (2523)- ยอดตาหลก (2523) รับบท เด่น- มนต์รักขนมครก (2523) รับบท เด่น- ยิ้มหน่อย จ้า! (2524) รับบท แค่น คาวสุพรรณ- เจ๊จ๋าเจ๊ (2524) รับบท น็อต- เฉยแหลก (2524)- ผีตาโบ๋ (2524)- เจ้าบ่าวทีเด็ด (2524) รับบท รัน- รักกันลั่นเปรี้ยง (2524)- แต่งกับงาน (2525) รับบท ชลธิศ- รักต้องหึง (2525) รับบท ตะวัน- กำนันฮาร์ด (2525)- พยัคฆ์สาวใจเพชร (2526)- กุ๊กมือเก่า (2526)- ผ่าโลกบันเทิง (2527) รับบท เสี่ยสำอาง- ซากุระ (2527)- 100 เสน่หา (2527)- เปิดโลกมหาสนุก (2528) รับบท ประดู่- ปล้นลอยฟ้า (2528) รับบท หัวหน้าโจรปล้นเพชร (ร.ต.อ. เด่น)- ร้อยป่า (2529) รับบท บุญยิ่ง- รักพลิกล็อก (2529) รับบท เด่น- บาปสวาท (2530) รับบท เด่น (กินเหล้าเมา)- ทอง 3 (2531) รับบท เด่น- เพราะว่า..ฉันรักเธอ (2531) รับบท ธีระพล- แรงเทียน (2531) (รับเชิญ)- หนุก (2533) รับบท เตี้ย- ปอบผีเฮี้ยน (2533) รับบท อาจารย์- หยุดไม่ได้ถ้าหัวใจจะซิ่ง (2538) (รับเชิญ)- แตก 4 รัก โลภ โกรธ เลว (2542) รับบท พ่อของเดียว- คนบอ ผีบ้า ป่าช้าแตก (2546)- แฟนฉันต้องหาร 2 (2546) รับบท จ่าชุบ- ดึก ดำ ดึ๋ย (2546) รับบท เด่น- บุปผาราตรี เฟส 2 (2548) รับบท เด่น- ไทยถีบ (2549) รับบท นายพลโอฮาร่า- ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2550) รับบท เจ้าของภัตตาคาร- เทวดาตกมันส์ (2551) รับบท อาแปะ- มือปืนดาวพระเสาร์ (2553) รับบท หมอ

**ละครโทรทัศน์**
 แหวนสวาท (2520) ช่อง 5- ขบวนการคนใช้ (2520) ช่อง 3- เทพบุตรผู้ไร้ทวน (2521) ช่อง 3- ชาวเขื่อน (2523) ช่อง 7- จิตแพทย์หมายเลข 7 (2524) ช่อง 7- เศรษฐีลูกทุ่ง (2527) ช่อง 9- ศรีธนญชัย (2532) ช่อง 11- ปีศาจหรรษา (2534) ช่อง 5 (รับเชิญ)- ลอดลายมังกร (2535) ช่อง 7- จากผงธุลีดิน (2535) ช่อง 3- บ้านเล็ก (2535) ช่อง 3- อีเปรี้ยวตลาดแตก (2536) ช่อง 9- นวลนางข้างเขียง (2536) ช่อง 7- สกุลกา (2536) ช่อง 5 -  แววมยุรา (2537) ช่อง 5- เมียน้อย (2537) ช่อง 3- เทพบุตรต๊ะติ๊งโหน่ง (2538) ช่อง 9- เฮฮาเมียนาวี (2538) ช่อง 5- ภูตพิศวาส (2538) ช่อง 7- คือสายใยและผูกพัน (2538) ช่อง 5- เกาะสวาท หาดสวรรค์ (2539) ช่อง 7- เซ่อ ซ่า ฮา บ๊อง (2539) ช่อง 9- ปิ๊กปั๊มปั๊บปู่ลู้ (2540) ช่อง 3- นางเอก (2540) ช่อง 5- ทานตะวัน (2540) ช่อง 3- กระท่อมไม้ไผ่ (2540) ช่อง 7- สะดุดรักสะดุดฝัน (2541) ช่อง 7
*อัศจรรย์ใจไทยแลนด์ (2541) ช่อง 5- นางบาป (2541) ช่อง 7 รับบท เถ้าแก่ส่วน คู่กับ พิมพ์พรรณ บูรณะพิมพ์  - คุณปู่ซู่ซ่า (2542) ช่อง 7 (รับเชิญ)
*4 ผู้ยุ่งเหยิง (2542) ช่อง 7
*เกียรติยศกบฎรัก (2542) ช่อง 3- เกิดแต่ชาติปางไหน (2542) ช่อง 3 (รับเชิญ)- ระเบิดเถิดเทิง ตอน มหาคนใหม่ (2542) ช่อง 5- รักซึมลึก (2543) ช่อง 7
*ชาติมังกร (2543) ช่อง 7
*ทายาทอสูร (2544) ช่อง 7
*ส่วย สะท้านแผ่นดิน (2544) ช่องไอทีวี- สวัสดีคุณนาย (2545) ช่อง 3- ตกกระไดหัวใจพลอยโจน (2545) ช่อง 3- ผู้กองยอดรัก ยอดรักผู้กอง (2545) ช่อง 3 รับบท อาแป๊ะ/เฮียขลุ่ย- ระเบิดเถิดเทิง ตอน หงส์รักคนแก่ (2545) ช่อง 5- หัวใจไกลปืนเที่ยง (2545) ช่อง 7- พุทธานุภาพ (2546) ช่อง 3 (รับเชิญ)
*โฉมตรูครูเถื่อน (2546) ช่อง 7
*พ่อบ้านเมียเผลอ (2546) ช่อง ไอทีวี
*มหาเฮง (2546) ช่อง 7
*รักพันลึก (2546) ช่อง 3- ภูตพิศวาส (2547) ช่อง 7 (รับเชิญ)- ลูกทุ่งหารสอง (2547) ช่อง 3
*หัวลำโพง ฮาเฮ สเตชัน (2547) ช่อง 7- ไปแล้วกลับ หลับแล้วตื่น ฟื้นเพื่อเธอ (2547) ช่องไอทีวี- ระเบิดเถิดเทิง ตอน มัคนายกคนใหม่ (2547) ช่อง 9- เจ้าสาวสาละวัน (2547) ช่อง 7- เกิดแต่ตม (2548) ช่อง 7- ดวงใจและสายน้ำ (2548) ช่อง 7- หว่ออ้ายหนี่ ขอหยุดใจไว้ที่เธอ (2549) ช่อง 3- ระเบิดเถิดเทิง ตอน โคแก่...กับหญ้าอ่อน (2549) ช่อง 5- ดวง (2549) ช่อง 7- รักแท้แซบหลาย (2550) ช่อง 7- โคกคูนตระกูลไข่ ตอน ชิงกันเกิด (2550) ช่อง 5 รับบท ประจักษ์- สตรีที่โลกลืม (2550) ช่อง 7- ดอกฟ้ายาใจ (2550) ช่อง 7- ชุมแพ (2550) ช่อง 7- บ้านนี้มีรัก (2551) ช่อง 9 รับบท อาเตี่ยของตุ้ย (รับเชิญ)- ผู้การเรือเร่ (2551) ช่อง 3 รับบท จ่าโตนด น้ำลึก คู่กับ ชไมพร สิทธิวรนันท์- เสน่ห์นางงิ้ว (2551) ช่อง 7- ระเบิดเถิดเทิง ตอน แค่เข้าใจ (2551) ช่อง 5
*สู้ยิบตา  (2553) ช่อง 3  - เพลิงสีรุ้ง (2553) ช่อง 3 (รับเชิญ)- The Gang พลพรรครักแผ่นดิน (2553) ช่อง 5 (รับเชิญ)- เศรษฐีข้างเขียง (2553) ช่อง 3- มนต์รักสายฟ้าแลบ (2553) ช่อง 7- เจ้าหญิงหลงยุค (2554) ช่อง 7- ล้างรถตัดขนหมา (2554) ช่อง 7- เหนือมนุษย์ (2554) ช่อง 7- มนต์รักแม่น้ำมูล (2554) ช่อง 7- เถ้าแก่แซ่จอห์น (2555) ช่อง 7- ยัยบุญกับหมอทึ่ม (2556) ช่อง 3 รับบท เสี่ยทรงเกียรติ / พ่อของทรงศักดิ์ คู่กับ รุ่งระวี บริจินดากุล- วันนี้ที่รอคอย (2556) ช่อง 7
*โคกอีเลิ้งเริงร่า (2556) ช่อง 7- สุสานคนเป็น (2557) ช่อง 7- กระตุกหนวดเสือ (2558) ช่อง 3 รับบท บิ๊กอุ๋ย (รับเชิญ)
*คาดเชือก (2558) ช่อง 7

**เพลง**
 ตลกผ่าคุก เด่น & สังข์ทอง

**มิวสิควีดีโอ**
 พระราชบิดา (2559) เพลงถวายความอาลัยพระบาทสมเด็จพระปรมินทรมหาภูมิพลอดุลยเดช

**คอนเสิร์ต**
 คอนเสิร์ต ค อารมณ์ดีกับ 8 ปี ก่อนบ่ายคลายเครียด (20 มีนาคม 2547)

**ผลงานพิธีกร**
 ดูดูดู (2531) ช่อง 5
*ไม่ลอง ไม่รู้ (2534-2546) ช่อง 9
*เวทีไท (2541-2547) ช่อง 9
*ดีดสีตีเข่า (2541) ช่อง 3

**อ้างอิง**
  สรณะ-คนดัง : เด่น ดอกประดู่ เกือบตาย!...เพราะบทบู๊ (คมชัดลึก)-  สาระหลบไป บันเทิงมาแล้วdate=2007-09-27 -  เปิดประวัติ เด่น ดอกประดู่ date=2015-01-21 
หมวดหมู่:บุคคลจากอำเภอควนกาหลง
หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนวัดสุทธิวราราม
หมวดหมู่:ผู้ให้ความบันเทิงจากจังหวัดสตูล